ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተወዳዳሪ ዲሞክራት በርኒ ሳንደርስ፡ ሩስያ ካብ መረጻ ኣመሪካ ኢዳ ክትእክብ ኣተሓሳሲቡ 22 ለካቲት 2020 ምንጪ ስእሊ, Getty Images መግለጺ ስእሊ, በርኒ ሳንደርስ፡ ንውድብ ዲሞክራት ወኪሉ ኣብ ፕረዚደንታዊ መረጻ ኣመሪካ ክሳተፍ ቅድመ ግምት ተዋሂብዎ ኣሎ። ኣብ ፕረዚደንታዊ መረጻ ኣመሪካ ንውድብ ዲሞክራት ወኪሉ ክወዳደር ዝጉስጉስ ዘሎ በርኒ ሳንደርስ፡ ሩስያ ካብ መረጻ እታ ሃገር ኢዳ ክተውጽእ ሓቲቱ። በርኒ ሳንደርስ፡ ሩስያ ንወፍርታቱ ንምሕጋዝ ትፍትን ከምዘላ ሰብ መዚ ኣመሪካ ከምዝሓበሩሉ ተዛሪቡ። ንሱ ኣብ ካሊፎርንያ ኣብ ዘስመዖ መደረ፡ ሩስያ ወፍርታቱ ንምሕጋዝ ብኸመይ ኢዳ ክተእቱ ከምዝፈተነት እኳ ግልጺ እንተዘይኮነሉ፡ ንዝኾነ ዓይነት ኢድ ኣእታውነት ግን ኣጥቢቑ ከምዝቃወም ገሊጹ። ወዲ 78 ዓመት ሳንደርስ፡ መንግስቲ ናይቲ "ምልካዊ ወመነ" ክብል ዝገለጾ ፕረዚደንት ሩስያ ቭላድሚር ፑቲን፡ ናይ ኢንተርነት ፕሮፖጋንዳ ብምጥቃም ንኣመሪካ ንምክፍፋል ይሰርሕ ከምዘሎ ገሊጹ። ሩስያ ንጥፈታት 600 ሰለይቲ ከም ዘበርዓነት ፑቲን ገሊጹ ካብ መዝነቱ ዝተሰጎገ ሬክስ ቴሌርሶን፡ ን'ተግባራት' ሩስያ ኣጠንቂቑ "ትራምፕ ምስ ሩስያ ዝፈጸሞ ውዲት ኣይነበረን"- መርማሪ ጉጅለ ሩስያውያን ንዓና ብምክፍፋል ዲሞክራሲና ከታሕቱ እዮም ዝደልዩ ዝበለ ሳንደርስ "ኣነ ከምቲ ሕዚ ዘሎ ፕረዚደንት ከይኮንኩስ፡ ኣንጻር ሩስያውያንን ካሊእ ኣብ መረጻና ኢዱ ዘእቱን ጠጠው ክብል እየ" ኢሉ። በርኒ ሳንደርስ፡ ንውድብ ዲሞክራት ወኪሉ ኣብ ፕረዚደንታዊ መረጻ ኣመሪካ ክሳተፍ ቅድመ ግምት ተዋሂብዎ ኣሎ። ሩስያ ወፍርታት በርኒ ሳንደርስ ንምሕጋዝ ትፍትን ከምዘላ ንፕረዚደንት ትራምፕን ሓገግቲ ኣመሪካን ሓበሬታ በጺሕዎም እዩ። ማሕበራዊ መራኸቢ ፌስቡክ ግን፡ ሩስያ ንበርኒ ሳንደርስ ንግሕጋዝ ምፍታና ዘርኢ መረዳእታ ከምዘይረኸበ እዩ ዝገልጽ። ሓደ ላዕለዋይ በዓል መዚ ስለላ ኣመሪካ ድማ፡ ሩስያ ፕረዚደንት ትራምፕ ክዕወት ንምሕጋዝ ኣብቲ ኣብ ዝመጽእ ሕዳር ዝካየድ መረጻ ኢዳ ክተእቱ ድልየት ኣለዋ ኢሉ ከምዝኣምን ተዛሪቡ። ፕረዚደንት ዶናልድ ትራምፕ ትማሊ ዓርቢ ኣብ ነቫዳ ኣብ ዝገበሮ መደረ ወፍሪ ምረጹኒ፡ ኢድ ኣእታውነት ሩስያ ዝምልከት ዘሎ ሓበሬታ ዲሞክራት ዝጀመርዎ "ወረ" እዩ ኢሉ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
